text: Køb job i Storcenter
  01 oktober 2010 kl. 11.09
  
  I dag fredag åbner en af de mere usædvanlige forretninger i Rød Gade i Kolding Storcenter, når borgmester Jørn Pedersen klipper snoren til forretningen: En filial af Jobcenter Kolding. 
   
  Butikken skal både fungere som almindelig jobbutik, men også som et såkaldt virksomhedscenter, hvorfra der kan ?udlånes? praktikanter til f.eks. forretningerne i centeret.
  Målet er, at den såkaldte arbejdsprøvning kan resultere i, at de ledige kommer videre til en praktikplads, et job med løntilskud eller en helt ordinær ansættelse.
  I varehuset Bilka har de allerede 12 praktikanter under ordningen.
  